**Bod c\_14.6**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 18.05.2017

**Žiadosť o prenájom pozemku parcely reg. „C“KN č. 766/23 v k. ú. Stupava**

**Predkladateľ : Materiál obsahuje :** 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. žiadosť – p. Drahošová

 4. geometrický plán č.5/2017

 5. informatívna kópia z mapy 5x

 6. výpis z LV č. 426

 7. fotografie z pozemku 2x

 8. nájomná zmluva SPF

**Vypracoval :**

Renata Mištinová, referent správy majetku

**Návrh uznesenia**

**Mestské zastupiteľstvo v Stupave :**

**s c h v a ľ u j e**

prenájom pozemku parcely reg. „C“KN č. 766/23, druh pozemku zastavané plochy a nádvoria o výmere 38 m2 v k. ú Stupava, odčlenený z pozemku parcely reg. „E“KN 766/1 vo vlastníctve mesta Stupava, geometrickým plánom č. 5/2017 vyhotoveným Ing. Robert Geisse, PhD. A-GEO, IČO 46500278, overeným Okresným úradom Malacky, katastrálnym odborom dňa 28.03.2017 pod číslom 337/2017, z dôvodu hodného osobitného zreteľa v súlade s ustanovením § 9a ods.9 písm. c) zákona č. 138/1991 Z.z. o majetku obcí v znení neskorších predpisov a VZN mesta Stupava o zásadách hospodárenia a nakladania s  majetkom mesta, p. Zuzane Drahošovej a spoluvlastníkovi, obom vedeným na LV č. 426 v k. ú. Stupava za cenu 5,- € /m2/rok.

Dôvod hodný osobitného zreteľa : predmetný pozemok tvorí jediný možný vjazd do garáže a na pozemok vlastníkov pozemku parcela reg. „C“KN č. 43 v k .ú. Stupava.

**Dôvodová správa**

 Na Mestský úrad v Stupave bola dňa 15.6.2016 doručená žiadosť p. Zuzany Drahošovej, Kalvárska 417/25, 900 31 Stupava o nájom pozemku o výmere 38 m2 z pozemku parcely reg. „C“KN č. 766/1 vedenej ako parcela reg. „E“KN č. 766/1 zapísaná v LV 4551 v k. ú. Stupava, ktorého vlastníkom je Mesto Stupava. Časť pozemku, ktorý je predmetom žiadosti o prenájom sa nachádza pred garážou žiadateľky. Vchod do garáže podľa jej informácií zneprístupňuje sused parkovaním pred vjazdom do garáže.

Žiadosť o uzatvorenie nájomnej zmluvy bola predložená na zasadnutie Komisie majetkovej a legislatívno-právnej dňa 6.9.2016. Komisia stiahla materiály z rokovania s tým, že členovia komisie vykonajú zisťovanie na mieste samom a poverila tajomníčku komisie, aby do najbližšej komisie materiál predložila na opätovné prerokovanie.

Materiál bol opätovne predložený na rokovanie Komisie majetkovej a legislatívno-právnej dňa 6.10.2016. K žiadosti bolo prijaté Uznesenie komisie 066.06.10.2016 . Komisia majetková a legislatívno-právna neodporúča MsZ vyhovieť žiadosti p. Drahošovej a odporúča Mestskému úradu zaoberať sa neoprávneným zabratím a užívaním mestského pozemku pani Drahošovou v súvislosti s osadením vstupnej brány pred jej garážou na pozemku mesta.

Mestská rada v Stupave dňa 17.10.2016 po prerokovaní materiálu prijala uznesenie: MsR odporúča MsZ schváliť prenájom pozemku ako prípad hodný osobitného zreteľa.

Mestské zastupiteľstvo v Stupave dňa 27.10.2016 vyhlásilo časť pozemku parcely reg. „E“KN č. 766/1 za prebytočný majetok a schválilo zámer prenajať časť tohto pozemku ako prípad hodný osobitného zreteľa (Uznesenie č. 163/2016).

Mestská rada na svojom rokovaní dňa 05.12.2016 odporučila Mestskému zastupiteľstvu schváliť prenájom pozemku p. Zuzane Drahošovej a spoluvlastníkovi, obom vedeným na LV č. 426 v k. ú. Stupava.

Mestské zastupiteľstvo na svojom zasadnutí dňa 15.12.2016 Uznesením č. 204/2016 schválilo prenájom časti pozemku parcely reg. „E“KN 766/1 v k. ú Stupava o výmere 38 m2 ako dôvod hodný osobitného zreteľa, pričom dôvodom hodným osobitného zreteľa je, že predmetný pozemok tvorí jediný možný vjazd do garáže a na pozemok vlastníkov pozemku parcely reg, „C“KN č. 43 v k. ú Stupava.

Žiadateľka predložila Mestskému zastupiteľstvu v Stupave geometrický plán č. 5/2017 vyhotovený Ing. Robert Geisse, PhD. A-GEO, IČO 46500278, overený Okresným úradom Malacky, katastrálny odbor dňa 28.03.2017 pod číslom 337/2017, ktorým bola časť pozemku parcely reg. „E“KN č- 766/1 odčlenená ako **novovytvorená parcela reg. „C“KN č. 766/23.**

Nakoľko na rokovaní MsZ dňa 15.12.2016 nebola **schválená cena nájmu**, je opätovne tento materiál predložený na prerokovanie za účelom schválenia ceny nájmu .

 Materiál bol dňa 09.05.2017 predložený na rokovanie Mestskej rady v Stupave, ktorá odporúča MsZ schváliť cenu nájmu 5,- € /m2/rok.